

**ข้อบังคับมหาวิทยาลัยธรรมศาสตร์**

**ว่าด้วยวิธีการได้มาซึ่งกรรมการสภามหาวิทยาลัย**

**ตามมาตรา ๒๐ (๓) (๔) (๕) (๖) และ (๓) (ฉบับที่ ๒) พ.ศ. ๒๕๖๓**

……………...........................................

โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วยวิธีการได้มาซึ่งกรรมการสภามหาวิทยาลัย ตามมาตรา ๒๐ (๓) (๔) (๕) (๖) และ (๗)

อาศัยอำนาจตามความในมาตรา ๒๓ และมาตรา ๒๐ แห่งพระราชบัญญัติมหาวิทยาลัย  
ธรรมศาสตร์ พ.ศ. ๒๕๕๘ และโดยมติสภามหาวิทยาลัย ในการประชุมครั้งที่ ๔/๒๕๖๓ เมื่อวันที่ ๒๔ สิงหาคม ๒๕๖๓ เห็นชอบให้ออกข้อบังคับไว้ดังต่อไปนี้

**ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยวิธีการได้มาซึ่งกรรมการสภามหาวิทยาลัย ตามมาตรา ๒๐ (๓) (๔) (๕) (๖) และ (๗) (ฉบับที่ ๒) พ.ศ. ๒๕๖๓”

**ข้อ ๒** ข้อบังคับนี้ให้มีผลใช้บังคับตั้งแต่วันประกาศเป็นต้นไป

**ข้อ ๓** ให้ยกเลิกความในวรรคสองของข้อ ๑๖ แห่งข้อบังคับมหาวิทยาลัยธรรมศาสตร์  
ว่าด้วยวิธีการได้มาซึ่งกรรมการสภามหาวิทยาลัยตามมาตรา ๒๐ (๓) (๔) (๕) (๖) และ (๗) พ.ศ. ๒๕๕๘   
และให้ใช้ความต่อไปนี้แทน

“คณะกรรมการดำเนินการเลือกตั้งกรรมการสภามหาวิทยาลัยจากคณาจารย์ประจำประกอบด้วย เลขานุการสภามหาวิทยาลัย เป็นประธาน ประธานสภาอาจารย์ ประธานสภาพนักงานมหาวิทยาลัย ผู้อำนวยการกองทรัพยากรมนุษย์ ผู้อำนวยการกองนิติการ ผู้อำนวยการกองบริหาร  
ศูนย์ท่าพระจันทร์ ผู้อำนวยการกองบริหารศูนย์รังสิต ผู้อำนวยการกองบริหารศูนย์ลำปาง ผู้อำนวยการ  
กองบริหารศูนย์พัทยา เป็นกรรมการ ผู้อำนวยการสำนักงานสภามหาวิทยาลัยเป็นกรรมการและเลขานุการ และอาจแต่งตั้งเจ้าหน้าที่ของสำนักงานสภามหาวิทยาลัยอีกไม่เกินสองคนเป็นผู้ช่วยเลขานุการ”

ประกาศ ณ วันที่ ๒๖ สิงหาคม พ.ศ. ๒๕๖๓

(ศาสตราจารย์พิเศษ นรนิติ เศรษฐบุตร)

นายกสภามหาวิทยาลัย